wannaphong/clean_thaiwikipedia huggingface dataset:
# อู จิน-ย็อง
อู จิน-ย็อง (เกิด 31 พฤษภาคม ค.ศ. 1997) เป็นนักร้องและแร็ปเปอร์ชาวเกาหลีใต้ ในช่วงที่เขาเป็นเด็กฝึกหัดกับแฮปปี้เฟซเอนเตอร์เทนเมนต์ (ปัจจุบันคือ ดรีมแคชเชอร์คอมพานี) เขาเป็นผู้เข้าแข่งขันในรายการเรียลลิตี้โชว์ พรอดิวซ์ 101 และ มิกซ์ไนน์ ซึ่งเขาได้แข่งขันเพื่อเดบิวต์ในกลุ่มไอดอล เขาประสบความสำเร็จในช่วงหลังและได้อันดับหนึ่งในการแข่งขัน แต่กลุ่มไม่เคยเกิดขึ้นเนื่องจากการเจรจาสัญญาที่ล้มเหลวระหว่าง วายจีเอนเตอร์เทนเมนต์ผู้สร้างรายการ และตัวแทนของศิลปินที่เกี่ยวข้อง

อูเปิดตัวอีพี (EP) ผลงานรวมชื่อ [Present] ในปี ค.ศ. 2018 ร่วมกับนักร้อง คิม ฮย็อน-ซู อูเข้าแข่งขันในซีรีส์การแข่งขันแร็พ โชว์มีเดอะมันนี ในปี ค.ศ. 2019 แต่ไม่ผ่านการประเมินรอบแรก จากนั้นเขาก็เดบิวต์ในฐานะสมาชิกของวง เดอะวันซ์ในปีนั้น เขาปล่อยมินิอัลบั้มเดี่ยวชุดแรกชื่อ [3-2=A] ในปี ค.ศ. 2021 และชุดที่สองชื่อ Delicious ในปี ค.ศ.2022 

 ผลงานเพลง 

 อัลบั้ม 
 อีพี 
ชื่อรายละเอียดอันดับสูงสุดยอดขายKORPeak positions on the Circle Album Chart:
 [Present]: 
 [3-2=A]: 
 Delicious: [Present](ร่วมกับ คิม ฮย็อน-ซู) วางจำหน่าย: 14 มิถุนายน ค.ศ. 2018
 สังกัด: แฮปปี้เฟซ, กาเกา
 รูปแบบ: ซีดี, ดิจิทัลดาวน์โหลด 15 KOR: 2,525[3-2=A] วางจำหน่าย: 9 มิถุนายน ค.ศ. 2021
 สังกัด: เดอะวันซ์, โซนีมิวสิค
 รูปแบบ: ซีดี, ดิจิทัลดาวน์โหลด 66Delicious วางจำหน่าย: 12 กรกฎาคม ค.ศ. 2022
 สังกัด: เดอะวันซ์, โซนีมิวสิค
 รูปแบบ: ซีดี, ดิจิทัลดาวน์โหลด 100 KOR: 608
# สุลต่านอะฮ์มัด ตาจุดดิน
อะฮ์มัด ตาจุดดิน อาคาซุล ไครี วัดดีน (22 สิงหาคม ค.ศ. 1913 – 4 มิถุนายน ค.ศ. 1950) เป็นสุลต่านบรูไนองค์ที่ 27 ที่ครองราชย์ใน ค.ศ. 1924 จนกระทั่งสวรรคตใน ค.ศ. 1950 จากนั้นสุลต่านโอมาร์ อาลี ไซฟุดดีนที่ 3 พระอนุชา จึงขึ้นสืบราชสมบัติต่อ

พระชนมชีพช่วงต้นและการศึกษา
อะฮ์มัด ตาจุดดินเสด็จพระราชสมภพในวันที่ 22 สิงหาคม ค.ศ. 1913 ที่อิซตานาเปอกันในบรูไนทาวน์ในรัชสมัยของสุลต่านมูฮัมมัด จามาลุล อาลัมที่ 2 พระราชบิดา พระองค์เป็นพระราชโอรสองค์โตในพระราชบิดากับอัครชายา ราจา อิซเตอรี เปองีรัน อานัก ซีตี ฟาตีมะฮ์ โดยเปองีรัน มูดา บงซู พระเชษฐาของอะฮ์มัด ตาจุดดิน สวรรคตใน ค.ศ. 1910 ทำให้เปองีรัน มูดา โอมาร์ อาลี ไซฟุดดีน พระอนุชา สืบทอดตำแหน่งต่อจาก ก่อนที่อะฮ์มัด ตาจุดดินขึ้นเป็นสุลต่าน พระองค์เคยเป็นที่รู้จักกันในพระนาม เปองีรัน มูดา เบอซาร์ อะฮ์มัด ตาจุดดิน

พระองค์ได้รับการศึกษาขั้นต้นในพระราชวังก่อนเข้าเรียนในโรงเรียนอย่างเป็นทางการ ครูคนหนึ่งที่ได้รับมอบหมายให้สอนพระองค์มีชื่อว่าจิกกู ซัลเละฮ์ ฮาจี มัซรี ซัลเละฮ์ ฮาจี มัซรีเป็นหนึ่งในนักสู้เพื่ออิสรภาพที่มีชื่อเสียง ซึ่งมีความรู้สึกต่อต้านอาณานิคม อะฮ์มัด ตาจุดดินทรงขึ้นเรือไปยังประเทศอังกฤษ สหราชอาณาจักรใน ค.ศ. 1932 ตามรายงานระบุว่าพระราชมารดาของพระองค์ขัดขวางความพยายามของอีริก เออร์เนสต์ ฟอลก์ พริตตี พลเมืองชาวอังกฤษ ในการย้ายพระองค์ไปศึกษาที่มาลายาหรืออังกฤษ ถึงกระนั้น พระองค์เริ่มได้รับการสอนภาษาอังกฤษจากครูชาวอังกฤษที่ได้รับมอบหมายเป็นพิเศษเมื่ออายุได้สิบสี่พรรษา โดยเรียนภาษาอังกฤษจาก Mr. H.F. Stalley พระองค์อยู่ในอังกฤษเพื่อเรียนภาษาอังกฤษและรายละเอียดอารยธรรมตะวันตกเป็นเวลาหนึ่งปี พระองค์เป็นสุลต่านองค์แรกในประวัติศาสตร์ที่สำรวจโลกตะวันตกมากกว่าพระราชบิดาผู้โดยสารเรือไปแค่เพียงสิงคโปร์และลาบวน

รัชสมัย

สวรรคตและพระราชพิธีพระบรมศพ
thumb|แรฟเฟิลส์โฮเท็ลใน ค.ศ. 1920–1939
เมื่อสุลต่านอะฮ์มัด ตาจุดดินหยุดพักระหว่างทางไปยังสหราชอาณาจักรที่สิงคโปร์ เพื่อแก้ไขข้อตกลงเกี่ยวกับการขึ้นค่าสิทธิน้ำมันปี 1906 พระองค์กลับประชวรและต้องเข้ารับการรักษาที่โรงพยาบาลสิงคโปร์เจเนอรัลในวันที่ 3 มิถุนายน ค.ศ. 1950 พระองค์เข้าโรงพยาบาลและสวรรคตในวันถัดมา ด้วยพระชนมพรรษา 36 พรรษา โดยมาสาเหตุจากไตวายหลังประสบเหตุเลือดออกที่แรฟเฟิลส์โฮเท็ลในคืนวันที่ 3 มิถุนายน เมื่อพระราชพิธีพระบรมศพเสร็จสิ้น พระวรกายของพระองค์จึงถูกนำไปตั้งให้ทำความเคารพพระบรมศพ (laid in state) ที่ห้องโถงของพระราชวังใหญ่แห่งโจโฮร์บะฮ์รู เพื่อเปิดโอกาสให้ผู้มีเกียรติ ข้าราชการชั้นผู้ใหญ่ ผู้นำชุมชนท้องถิ่นจากหลากหลายเชื้อชาติและศาสนาในประเทศได้แสดงความอาลัยต่อพระมหากษัตริย์ผู้ล่วงลับ และถวายความอาลัยแก่พระชายาของพระองค์ แมคดอนัลด์ถวายพวงหรีดและเข้าร่วมพระราชพิธีพระบรมศพในวันที่ 4 มิถุนายน ค.ศ. 1950

 หมายเหตุ
# ยูโกะ นางาชิมะ
ยูโกะ นางาชิมะ (永島 由子ながしま ゆうこ, 3 กรกฎาคม 1970 -) เป็น นักพากย์หญิง ชาวญี่ปุ่นและผู้บรรยาย เกิดที่จังหวัดโอซากะสังกัดอามิวเรโต

สามีของเธอเป็นนักพากย์โยจิ อุเอดะ桐本琢也blog ‘声’にできない話 2006-05-30 เธอได้ให้กำเนิดเด็กผู้หญิงเมื่อวันที่ 2 พฤษภาคม 2008ゆっぴのひとりごと 2008-05-19
# เค็นตะ มิยาเกะ
เค็นตะ มิยาเกะ (三宅 健太みやけ けんた, 23 สิงหาคม 1977 -) เป็นนักพากย์ชายชาวญี่ปุ่น เกิดที่จังหวัดโอกินาวะ สังกัด 81 Produce

 ผลงานพากย์ 
 คาออส;เฮด (โนโรเสะ เก็นอิจิ)
 สเก็ต ดานซ์ (ทาเกมิตสึ ชินโซ)
 โจโจ้ ล่าข้ามศตวรรษ (โมฮัมเม็ด อับดุล)
 โอเวอร์ลอร์ด (โคคือตอส)
 มายฮีโร่ อคาเดเมีย (ยางิ โทชิโนริ)
 อินาสึมะอีเลฟเวน อาเรส โนะ เท็นบิง (อิวาโตะ ทากาชิ)
 ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน (ดานัน)
 อันดับพระราชา (บซซุ)
 ฮาเร็มนี้พี่ขอสร้างที่ต่างโลก (อัลเลน)
 เจ้าหญิงผู้เสียสละกับราชาอสูร (โจซ)
# มาซากิ เทราโซมะ
เทราโซมะ มาซากิ (, 8 พฤษภาคม 1962 -) เป็นนักแสดง และ นักพากย์ ชาวญี่ปุ่น เกิดที่ เมืองนิชิโนะมิยะ จังหวัดเฮียวโงะ และโตที่จังหวัดโอซากะ  สังกัดเมาซูโปรโมชัน

ชื่อจริงของเขาคือ 寺杣 昌紀 ซึ่งเสียงอ่านเหมือนกับชื่อในวงการปัจจุบัน てらそま まさき แค่ใช้คันจิล้วน และยังเคยใช้เป็นชื่อในวงการด้วยนอกจากนี้ยังเคยใช้ชื่อว่า てらそま 昌紀 ซึ่งก็อ่านเหมือนกัน แค่ใช้ฮิรางานะเฉพาะนามสกุล

ผลงานเด่น ได้แก่ คินทารอส ใน มาสค์ไรเดอร์เดนโอ และ ลูกา โควาชู ใน ER เป็นต้นマウスプロモーション公式プロフィールより
# พรมแดนคาซัคสถาน–รัสเซีย
พรมแดนคาซัคสถาน–รัสเซีย  เป็นชายแดนระหว่างประเทศระหว่างสาธารณรัฐคาซัคสถานและสหพันธรัฐรัสเซียมีความยาว 7,644 กิโลเมตร (4,750 ไมล์) เป็นพรมแดนระหว่างประเทศต่อเนื่องที่ยาวที่สุดในโลกและพรมแดนที่มีความยาวรวมทั้งหมดเป็นอันดับที่สอง รองจากพรมแดนแคนาดา-สหรัฐ เป็นพรมแดนเดียวกับพรมแดนของอดีตเขตปกครองในสหภาพโซเวียตระหว่างสาธารณรัฐสังคมนิยมโซเวียตคาซัคและสาธารณรัฐสังคมนิยมโซเวียตรัสเซีย
# ทอมป์สัน (วงดนตรี)
ทอมป์สัน  เป็นกลุ่มดนตรีโฟล์กและฮาร์ดร็อกสัญชาติโครเอเชีย ก่อตั้งขึ้นใน พ.ศ. 2534 โดยมาร์กอ เพกอวิชซึ่งต่อมาคือนักร้องหลักและนักแต่งเพลงประจำวง ร่วมกับทอมิสลาฟ แมนดาลิช อีวาน อีวานกอวิช ตูเย อีวิช และอีวีกา บีลิช อีเก โดยชื่อวงดนตรีนั้นตั้งชื่อตามปืนกลมือทอมป์สันซึ่งเป็นปืนกลมือสัญชาติอเมริกัน

วงดนตรีนี้เป็นที่รู้จักในช่วงสงครามยูโกสลาเวียและสงครามประกาศเอกราชโครเอเชีย พวกเขาออกผลงานเพลงแรกคือ บอจนาชาโวกลาเว (ทหารกล้าแห่งชาวอกลาวา) เมื่อ พ.ศ. 2534 และเพลงดังกล่าวถูกบรรจุในสูติโออัลบั้มแรกของวงคือ มอลิ มาลา ซึ่งวางจำหน่ายครั้งแรกใน พ.ศ. 2535 หลังจากนั้นวงดนตรีมีชื่อเสียงและออกผลงานเพลงเรื่อยมา และได้จัดคอนเสิร์ตทัวร์ครั้งใหญ่ใน พ.ศ. 2545 จากการโปรโมตสูตดิโออัลบั้มชุด อีมอจนาโรเด ซึ่งมียอดขายเกิน 60,000 ตลับ/แผ่น จากนั้นวงดนตรีมีโอกาสได้แสดงคอนเสิร์ตที่ซิดนีย์และเมลเบิร์น ประเทศออสเตรเลีย เมื่อ พ.ศ. 2548 และมีโอกาสได้ขึ้นแสงคอนเสิร์ตในหลายประเทศใน พ.ศ. 2549 พร้อมกับสตูดิโออัลบั้ม บีโลเยดินอมอูฮวาตสกอจ โดยจัดการแสดงคอนเสิร์ตทั้งในประเทศแคนาดา สหรัฐ ประเทศเยอรมนีและประเทศสวีเดน

อย่างไรก็ตาม เนื้อหาเพลงของทอมป์สันโดยส่วนใหญ่มักมีเนื้อหาแนวคิดชาตินิยมชาวโครแอต รวมถึงเป็นพวกฝักใฝ่อูสตาเชซึ่งเป็นองค์กรฟาสซิสต์ของประเทศโครเอเชีย ประกอบกับมีเนื้อหาเพลงที่รุนแรงและมีคตินิยมเชื้อชาติต่อชาวเซิร์บเป็นจำนวนมาก ส่งผลให้พวกเขาถูกห้ามมิให้จัดแสดงคอนเสิร์ตในหลายประเทศ อาทิ ประเทศเนเธอร์แลนด์ ประเทศออสเตรีย ประเทศสวิตเซอร์แลนด์และประเทศสโลวีเนีย นอกจากนี้ ทอมป์สันยังถูกวิพากษ์วิจารณ์จากการคัดลอกทำนองเพลงของเซิร์บและเพลงของพวกพลพรรคยูโกสลาเวียหลายเพลง โดยเฉพาะกรณีของเพลง อาลีเจกนินซกากรายีจา ซึ่งอยู่ในสตูดิโออัลบั้มชุด วรีเยเมชกอปิออนา (2538) ที่ไปคัดลอกทำนองเพลง นาจกราเยดอมชีวาวราตาเซวา รวมถึงเพลงที่มีชื่อเสียงมากที่สุดของวงอย่าง บอจนาชาโวกลาเว ได้ไปคัดลอกทำนองเพลง ซีวีซอกอเล

 สิ่งสืบเนื่อง 
หนึ่งในเพลงดังของวงดนตรีอย่าง ลีเยพาลิซี (ช่างสวยงามเหลือเกิน) ซึ่งอยู่ในสตูดิโออัลบั้ม วเยตาซะดินาเร (2541) ถูกใช้บรรเลงและขับร้องโดยชาวโครแอตที่สนับสนุนฟุตบอลทีมชาติโครเอเชียระหว่างการแข่งขันในช่วงครึ่งหลังที่สนามกีฬามักซีมือร์ เมื่อ พ.ศ. 2550

 ผลงานเพลง 
 สตูดิโออัลบั้ม 
2534 – บอจนาชาโวกลาเว
2535 – มอลิมาลา 
2538 – วรีเยเมชกอปิออนา 
2539 – เกนีกาเมนี 
2541 – วเยตาซะดินาเร 
2545 – อีมอจนาโรเด
2549 – บีโลเยดินอมอูฮวาตสกอจ
2554 – กลาสบาอิซฟลีมายอเซฟ 
2556 – ออราเอดลาโบลา
# ฮิโรชิ อิวาซากิ
ฮิโรชิ อิวาซากิ (岩崎 ひろし, 29 พฤษภาคม 1953 -) เป็นนักแสดงและนักพากย์ชาวญี่ปุ่น เกิดที่จังหวัดไซตามะ สังกัดคณะละครเซเน็นซะ ชื่อจริงของเขาคือ 岩崎 博 โดยอ่านเหมือนกันแค่เขียนโดยใช้คันจิล้วน
# โยโกเซะ
โยโกเซะ  เป็นเมืองที่ตั้งอยู่ในอำเภอชิจิบุ ทางตะวันตกของจังหวัดไซตามะ ประเทศญี่ปุ่น มีขนาดพื้นที่ทั้งสิ้น   โยโกเซะมีจำนวนประชากรประมาณ 7,667 คน และมีความหนาแน่นของประชากร 155 คนต่อตารางกิโลเมตร

 ภูมิศาสตร์ 
โยโกเซะตั้งอยู่ทางตะวันตกของจังหวัดไซตามะ ทางทิศเหนือของเขาบูโก อยู่ทางตะวันออกเฉียงใต้ของที่ราบชิจิบุ อยู่ห่างจากใจกลางเมืองชิจิบุเพียง 1.5 กิโลเมตร พื้นที่ของเมืองส่วนใหญ่เป็นภูเขา และมีพื้นที่ราบลุ่มแม่น้ำโยโกเซะที่ไหลไปทางตะวันตกเฉียงเหนือของเมือง ซึ่งเป็นที่อยู่ของประชากรส่วนใหญ่ของเมือง และเป็นที่ตั้งของศาลาว่าการเมือง

 เทศบาลข้างเคียง 
เมืองโยโกเซะมีอาณาเขตติดต่อกับเทศบาลข้างเคียงในจังหวัดไซตามะ ดังนี้
 ทิศเหนือและทิศตะวันตก: นครชิจิบุ
 ทิศใต้: นครฮันโน
 ทิศตะวันออก: เมืองโทกิงาวะ

 ภูมิอากาศ 
โยโกเซะมีสภาพภูมิอากาศแบบอบอุ่นชื้นกึ่งเขตร้อน (Köppen Cfa) โดยมีลักษณะเฉพาะคือฤดูร้อนที่อบอุ่นและฤดูหนาวที่เย็นสบายโดยมีหิมะตกเล็กน้อยหรือไม่มีเลย อุณหภูมิเฉลี่ยทั้งปีในโยโกเซะอยู่ที่ 12.4 °C ปริมาณน้ำฝนเฉลี่ยทั้งปีอยู่ที่ 1746 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 23.7 °C และต่ำสุดในเดือนมกราคมที่ประมาณ 1.0 °Cข้อมูลภูมิอากาศโยโกเซะ

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรโยโกเซะ ประชากรของโยโกเซะสูงสุดประมาณ ค.ศ. 1990 และลดลงตั้งแต่นั้นมา

 ประวัติศาสตร์ 
เมื่อมีการประกาศใช้ระบบเทศบาล หมู่บ้านโยโกเซะก็ได้รับการจัดตั้งขึ้นเมื่อ 1 เมษายน ค.ศ. 1889 ต่อมา ค.ศ. 1955 โยโกเซะก็ได้ผนวกเอาหมู่บ้านอาชิงากูโบะเข้ามาเป็นส่วนหนึ่ง และยกฐานะเป็นเมืองเมื่อ 1 กรกฎาคม ค.ศ. 1984

 การเมืองการปกครอง 
right|thumb|สำนักงานเมืองโยโกเซะ

โยโกเซะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลเมืองซึ่งเป็นระบบสภาเดียวที่มีสมาชิก 12 คน ในการเมืองระดับจังหวัด เมืองโยโกเซะ พร้อมทั้งเมืองฮิงาชิจิจิบุ มินาโนะ นางาโตโระ และโองาโนะ ปร่ะกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 ที่นั่ง ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งไซตามะที่ 11 ของสภาผู้แทนราษฎรในสภานิติบัญญัติแห่งชาติญี่ปุ่น

 เศรษฐกิจ 
โยโกเซะส่วนใหญ่เป็นชุมชนที่อยู่อาศัยของผู้ที่เดินทางไปทำงานที่นครชิจิบุ อุตสาหกรรมหลักคืออุตสาหกรรมเหมืองแร่หินปูนที่ผลิตจากเขาบูโก

 การศึกษา 
โยโกเซะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง โดยที่เมืองนี้ไม่มีโรงเรียนมัธยมปลาย

 การขนส่ง 
 รถไฟ
 20x20px รถไฟเซบุ: สายชิจิบุ 
 สถานี:  – 

 ทางหลวง 
 

 สิ่งที่น่าสนใจในท้องถิ่น
# ทากายะ คูโรดะ
ทากายะ คูโรดะ (黒田 崇矢くろだ たかや, 17 เมษายน 1965 -) เป็น นักแสดง และ นักพากย์ ชาวญี่ปุ่น เกิดที่โตเกียว สังกัดแอ็กเซลวัน ชื่อจริงและชื่อเดิมในวงการคือ 黒田 隆哉 โดยเสียงอ่านเหมือนกัน แค่เปลี่ยนอักษรคันจิที่ชื่อ
# เคโกะ วาตานาเบะ
เคโกะ วาตานาเบะ (渡部 恵子わたなべ けいこ, 29 มีนาคม 1987 -) เป็นนักพากย์ หญิงชาวญี่ปุ่น เกิดที่จังหวัดไซตามะ ไม่ได้สังกัดสำนักงานนักพากย์ไหน ส่วนสูง 164 ซม."THE IDOLM@STER MILLION LIVE! 3rdLIVE TOUR BELIEVE MY DRE@M!! LIVE Blu-ray 06＆07＠MAKUHARI【完全生産限定】"(DISC5, track1)

 ผลงานพากย์ 
 อุราวะโนะอุซางิจัง (โอยาบะ มินามิ)
 ฮาเร็มวันสิ้นโลก (คาตางิริ เรย์อะ)
 ชีวิตสโลว์ไลฟ์หลังตกงานของนักรบทมิฬวัย 30 (เอรีกา)
 ไอดอลมาสเตอร์ มิลเลียนไลฟ์! (สึโอ โมโมโกะ)
 สู้เพื่อฝัน ม้าสาวเดอร์บี้ (นาริตะ ไทชิง)
# กิ่วแม่ปาน
thumb|นักท่องเที่ยวสำรวจเส้นทางที่กิ่วแม่ปาน
กิ่วแม่ปาน หรือ  เส้นทางศึกษาธรรมชาติกิ่วแม่ปาน อยู่ในเขตอุทยานแห่งชาติดอยอินทนนท์ ตำบลบ้านหลวง อำเภอจอมทอง จังหวัดเชียงใหม่ บริเวณกิโลเมตรที่ 42 ของถนนสายจอมทอง-ยอดดอยอินทนนท์ ใกล้กับพระมหาธาตุนภเมทนีดลและพระมหาธาตุนภพลภูมิสิริ คำว่า "กิ่ว" ในภาษาไทยถิ่นเหนือ หมายถึง เส้นทางเล็ก ๆ ที่มีขนาดแคบ ส่วนคำว่า "แม่ปาน" หมายถึง ลำห้วยแม่ปาน 

กิ่วแม่ปานตั้งอยู่ที่ความสูงจากระดับน้ำทะเลประมาณ 2,400 เมตร เปิดให้นักท่องเที่ยวเข้าชมระหว่างวันที่ 1 พฤศจิกายน–31 พฤษภาคม ของทุกปี สภาพธรรมชาติแตกต่างกัน 2 ลักษณะ คือ ป่าดิบเขากับทุ่งหญ้าบนสันเขา มีจุดชิมวิวที่กิโลเมตรที่ 42 ชมพระอาทิตย์ขึ้นและชมทะเลหมอก มีน้ำตกลานเสด็จ ผาแง่มน้อย

เส้นทางศึกษาธรรมชาติกิ่วแม่ปานเป็นเส้นทางเดินศึกษาธรรมชาติระยะสั้น เป็นวงรอบระยะทางประมาณ 3.2 กิโลเมตร ใช้เวลาในการเดิน 2–3 ชั่วโมง แบ่งออกได้เป็น 4 ระยะ ช่วงแรกเป็นป่าดิบชื้นมีมอส และเฟิร์นขึ้นอยู่อย่างหนาแน่นตามลำต้นของไม้ใหญ่ ช่วงที่สองเป็นทุ่งหญ้าขนาดใหญ่ ช่วงที่สามมีกุหลาบพันปีแดง ขึ้นอยู่ตามหน้าผาเป็นดงกว้างจำนวนมากและมีขนาดใหญ่ ผลิดอกเบ่งบานในช่วงเดือนมกราคม–มีนาคม รวมทั้งมีไม้พุ่มขนาดเล็กอย่างช้ามะยมดอยและต่างไก่ป่า และช่วงที่สี่คือ ลำห้วยแม่ปาน
# พรมแดนอาเซอร์ไบจาน–รัสเซีย
พรมแดนอาเซอร์ไบจาน–รัสเซีย  เป็นพรมแดนรัฐระหว่างประเทศอาเซอร์ไบจานและสหพันธรัฐรัสเซีย มีความยาว 338 กิโลเมตร (210 ไมล์) และเริ่มต้นจากทางตะวันตกที่จุดเชื่อมพรมแดนสามประเทศของอาเซอร์ไบจาน–รัสเซียร่วมกับประเทศจอร์เจียไปยังทางตะวันออกที่ทะเลแคสเปียน ก่อนปี ค.ศ. 1991 เคยเป็นพรมแดนภายในสหภาพโซเวียต ระหว่างสาธารณรัฐสังคมนิยมโซเวียตรัสเซีย  (รวมถึงสาธารณรัฐสังคมนิยมโซเวียตปกครองตนเองดาเกสถาน) และสาธารณรัฐสังคมนิยมโซเวียตอาเซอร์ไบจาน และในปัจจุบันจุดใต้สุดของสหพันธรัฐรัสเซียตั้งอยู่บนพรมแดนนี้

 เขตการปกครองที่ติดพรมแดน 

   ประเทศจอร์เจีย  สาธารณรัฐดาเกสตาน จังหวัดบาลาคัน จังหวัดซากาตาลา จังหวัดกัค จังหวัดชาคี จังหวัดโอกุซ จังหวัดกะบาลา จังหวัดกูซาร์ จังหวัดคัชมัซ ทะเลแคสเปียน
# ฟูมิโกะ อูจิมูระ
ฟูมิโกะ อูจิมูระ (内村 史子うちむら ふみこ, 16 ธันวาคม -) เป็น นักพากย์หญิงชาวญี่ปุ่น สังกัดวิมส์ เกิดที่จังหวัดคาโงชิมะ

จบการศึกษาจากสถาบันวิจัยการแสดงในปี 2014 ได้รับบทเป็น ซางาเอะ ฮารุกิ ใน อนิเมะเรื่อง อากุมะโนะริดเดิล เป็นครั้งแรกที่ได้รับบทตัวละครหลัก「内村史子」新人声優のインタビュー＆ミニグラビア【新人声優図鑑】 ダ・ヴィンチニュース 2015年1月27日、同1月29日閲覧。

 ผลงานพากย์ 
 อากุมะโนะริดเดิล (ซางาเอะ ฮารุกิ)
 จอมมารต่างโลกกับบริวารสาวนักอัญเชิญ (ซากาโมโตะ ทากุมะตอนเด็ก, ฮอร์น)
 ก็บอกว่าขอแค่ค่าเฉลี่ยไงล่ะคะ! (เมวิส)
 ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (อามาเนะ)
 ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (เอจิรุ)
# น้ำตกแม่ยะ
น้ำตกแม่ยะ เป็นน้ำตกที่ตั้งอยู่ทางทิศใต้ของอุทยานแห่งชาติดอยอินทนนท์ ในอำเภอจอมทอง จังหวัดเชียงใหม่ เป็นน้ำตกขนาดใหญ่และสูงที่สุดในบรรดาน้ำตกในอุทยานฯ เกิดจากลำห้วยแม่ยะ ไหลลดหลั่นลงมาถึง 30 ชั้น รวมความสูงประมาณ 260 เมตร ในช่วงฤดูฝนสายน้ำตกจะแผ่กว้างถึง 100 เมตร รวมความสูงประมาณ 280 เมตร น้ำไหลลงไปรวมกันที่แอ่งน้ำเบื้องล่าง และบางช่วงของหน้าผาเป็นชะง่อนหิน ช่วงท้ายของน้ำตกยังเป็นโรงผลิตกระแสไฟฟ้าจากพลังน้ำด้วย น้ำตกแม่ยะขึ้นชื่อว่าเป็นหนึ่งในน้ำตกที่สวยที่สุดในประเทศไทย

ลักษณะชั้นหินที่สำคัญในแนวนี้ประกอบด้วยหินประเภท หินแกรนิต ลักษณะพืชพรรณเป็นป่าเบญจพรรณ มีพันธ์ไม้สำคัญได้แก่ สัก แดง ประดู่ เป็นต้น สัตว์ป่าที่พบเห็นได้แก่ เลียงผา กวางผา กวาง หมูป่า เป็นต้น บริเวณน้ำตกมีร้านค้าสวัสดิการ ลานจอดรถหินบดรองรับรถได้ประมาณ 50 คัน และห้องน้ำไว้สำหรับบริการนักท่องเที่ยว
# วัดเกาะวาลุการาม
วัดเกาะวาลุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนดอก อำเภอเมืองลำปาง จังหวัดลำปาง มีพื้นที่ 9 ไร่ 2 งาน 

วัดเกาะวาลุการามตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2449 ที่ตั้งเดิมเป็นเกาะกลางแม่น้ำวังจึงได้ชื่อว่า วัดเกาะ แต่จากประวัติของวัดระบุว่าสร้างขึ้นในพุทธศวรรษที่ 25 เป็นพ่อค้า แม่ค้า พาณิชย์ คหบดีที่ตั้งเคหสถานบ้านเรือน ในแถวตลาดจีน และอื่น ๆ อาคารหลังแรกของวัดเป็นกุฏิไม้ไผ่ หลังคามุงตอนตึง (ตองควง) ฝาขัดแตะ ตั้งอยู่บริเวณข้างต้นโพธิ์ใหญ่ ซึ่งเวลานี้ได้ล้มโค่นลงแล้ว กุฏิพระนอนน่าจะสร้างระหว่าง พ.ศ. 2427–2430 มีเจ้าอาวาสรูปแรกเป็นพระธุดงค์จากจังหวัดจันทบุรีนามหลวงพ่อกริ่ม เป็นเจ้าอาวาสช่วง พ.ศ. 2427

อาคารเสนาสนะที่สำคัญ ได้แก่ อุโบสถที่มีศิลปะผสมผสานไทย ล้านนา และพม่า ภายในมีภาพจิตรกรรมฝาผนังเขียนโดยชาวพื้นเมืองชื่อ ปวน หรือ ป.สุวรรณสิงห์ เจดีย์ทรงระฆังคว่ำศิลปะแบบพม่าสร้างราวประมาณ พ.ศ. 2460 ศาลาการเปรียญเก่าทรงไทยภาคกลาง มณฑปพระพุทธบาทจำลองสี่รอยทำจากหินอ่อนแกะสลักเป็นรูปพระพุทธบาท ซ้อนกัน 4 รอย จากเมืองมัณฑะเลย์ ประเทศพม่า และนำมาประดิษฐานไว้ที่วัดเกาะวาลุการาม เมื่อ พ.ศ. 2467 สร้างถวายโดยหลวงกำจรวานิช-นางบุญชู สินานนท์ ปูชนียวัตถุที่สำคัญคือ พระพุทธรูปสัมฤทธิ์ปางห้ามญาติ และปางไสยาสน์ (พระนอน) ซึ่งระบุว่าสร้างเมื่อ พ.ศ. 2145 โดยมีเจ้าหัวแสนหลวงไนเป็นองค์อุปถัมภ์

รายนามเจ้าอาวาส 
 หลวงพ่อกริ่ม จนฺทวํโส  
 หลวงพ่อเอม เมตฺติโก  
 พระครูสุเวทกิตติคุณ (หลวงพ่อบุญชุบ ทินฺนโก) 
 พระอธิการสุชาติ จนฺทสโร
# พรมแดนจอร์เจีย–รัสเซีย
พรมแดนจอร์เจีย–รัสเซีย  เป็นพรมแดนรัฐระหว่างประเทศจอร์เจียและสหพันธรัฐรัสเซีย ในทาง นิตินัย มีความยาว 894 กิโลเมตร (556 ไมล์) เริ่มต้นจากทางตะวันตกที่ชายฝั่งทะเลดำไปตามเทือกเขาคอเคซัสใหญ่ไปยังจุดเชื่อมสามประเทศที่ติดกับประเทศอาเซอร์ไบจานในภาคตะวันออก ในปี ค.ศ. 2008 รัสเซีย (และอีก 4 รัฐ) ยอมรับเอกราชของสาธารณรัฐสองแห่งที่ประกาศแยกตัวเองออกจากจอร์เจีย (อับคาเซีย และ เซาท์ออสซีเชีย) ซึ่งหมายความว่า โดยพฤตินัย  พรมแดนนี้ถูกแบ่งออกเป็นสี่ส่วน ได้แก่ พรมแดนอับคาเซีย–รัสเซีย อยู่ทางตะวันตก, พรมแดนจอร์เจียตะวันตก–รัสเซียอยู่ระหว่างสาธารณรัฐอับคาเซียและเซาท์ออสซีเชีย, พรมแดนเซาท์ออสซีเชีย–รัสเซีย และพรมแดนจอร์เจียตะวันออก–รัสเซีย อยู่ระหว่างเซาท์ออสซีเชียและประเทศอาเซอร์ไบจาน ในปัจจุบันประชาคมระหว่างประเทศส่วนใหญ่ปฏิเสธที่จะรับรองถึงความเป็นอิสระของสองดินแดนและถือว่ายังเป็นของจอร์เจีย

 เขตการปกครองที่ติดพรมแดน 

   อับคาเซีย  สาธารณรัฐคาราชาเยโว-ซีร์คัสเซีย จังหวัดซาเมเกรลอ-เซมอสวาเนตี  สาธารณรัฐคาบาร์ดีโน-บัลคาเรีย จังหวัดราชา-เลชคูมีและคเวมอสวาเนตี  สาธารณรัฐนอร์ทออสซีเชีย–อะลาเนีย เซาท์ออสซีเชีย  สาธารณรัฐนอร์ทออสซีเชีย–อะลาเนีย จังหวัดมซเคตา-มเตียเนตี  สาธารณรัฐอิงกูเชเตีย  สาธารณรัฐเชเชน จังหวัดคาเคตี  สาธารณรัฐดาเกสตาน ประเทศอาเซอร์ไบจาน
# ไดกิ ฮามาโนะ
ไดกิ ฮามาโนะ (濱野 大輝はまの だいき, 30 มีนาคม 1989 -) เป็น นักพากย์ชาย ชาวญี่ปุ่น เกิดที่โตเกียว สังกัดอาตส์วิชัน

 ผลงานพากย์ 
 Darling in the Franxx (ฮิโระ)
 ยูกิโอ VRAINS (โอนิซึกะ โก)
 SSSS.DYNAZENON (เกามา)
 บันทึกแวมไพร์วานิทัส (ฌองฌาน ซัสเตล)ไดกิ อามาโนะ — ฌองณาค บันทึกแวมไพร์วานิทัส myanimelist สืบค้นวันที่ 23 พฤษภาคม 2023
 โทโมดาจิ เกมมิตรภาพ (มิกาสะ เท็นจิ)
 เทคโนรอยด์ (โบรา)
# พรมแดนรัสเซีย–ยูเครน
thumb|เขตเศรษฐกิจจำเพาะในทะเลดำ

พรมแดนรัสเซีย–ยูเครน  เป็นพรมแดนระหว่างประเทศระหว่างสหพันธรัฐรัสเซียและประเทศยูเครน บนแผ่นดินมีพรมแดนติดกับแคว้น (ภูมิภาค) 5 แห่งของยูเครนและ 5 แคว้นของสหพันธรัฐรัสเซีย ปัญหาพรมแดนสมัยใหม่ได้ดำเนินต่อมานับตั้งแต่การล่มสลายของจักรวรรดิรัสเซียในปี ค.ศ. 1917

ตั้งแต่ต้นปี ค.ศ. 2014 พรมแดนได้รับผลกระทบเนื่องจากสงครามรัสเซีย-ยูเครน ตามที่หัวหน้าของหน่วยบริการป้องกันพรมแดนของรัฐยูเครน วิกเตอร์ นาซาเรนโกกล่าวว่า ประเทศยูเครนไม่ได้ควบคุมพื้นที่ 409.3 ตารางกิโลเมตรของพรมแดนที่ติดกับรัสเซียState border service, OSCE draft plan to return control over border with Russia if Minsk accords fulfilled , Interfax-Ukraine (13 August 2016). ดินแดนแห่งนี้ถูกควบคุมโดยสาธารณรัฐประชาชนโดเนตสค์และสาธารณรัฐประชาชนลูฮันสก์Watching Russia for Signs of Progress in Ukraine Negotiations, Stratfor, 4 April 2016. เนื่องจากการเปลี่ยนแปลงของการควบคุม ยูเครนจึงไม่มีอำนาจเหนือช่องแคบเคียร์ช, การเชื่อมต่อระหว่างคาบสมุทรเคียร์ชบนแหลมไครเมียและคาบสมุทรตามันของดินแดนครัสโนดาร์ ในขณะเดียวกันสหพันธรัฐรัสเซียสร้างจุดตรวจตามแนวพรมแดนการปกครองของยูเครนระหว่างสาธารณรัฐไครเมียและแคว้นแคร์ซอน

ในปี ค.ศ. 2014 รัฐบาลยูเครนได้เปิดเผยแผนการสร้างระบบป้องกันที่มีกำแพงล้อมรอบพรมแดนกับรัสเซียชื่อ "โปรเจคต์วอลล์" ซึ่งจะมีค่าใช้จ่ายเกือบ 520 ล้านดอลลาร์ ใช้เวลา 4 ปีกว่าจะเสร็จสมบูรณ์และอยู่ระหว่างการก่อสร้าง ณ ปี ค.ศ. 2015"As Ukraine Erects Defenses, Critics Fear Expensive Failure" , Moscow Times, 6 May 2015.
# แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~
แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~  เป็นซีรีส์นวนิยายเว็บญี่ปุ่น เขียนโดยคาตารินะ เริ่มเผยแพร่ผ่านทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2560 ยังไม่ได้รับการตีพิมพ์เป็นหนังสือซีรีส์นวนิยาย มังงะดัดแปลงวาดภาพโดยเรียวซูเกะ ฟูจิ  ตีพิมพ์ในนิตยสารโชเน็งแม็กกาซีนรายสัปดาห์ของสำนักพิมพ์โคดันชะตั้งแต่เดือนมิถุนายน พ.ศ. 2563 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอซี2ซี ออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567 ฤดูกาลที่สองออกอากาศตั้งแต่เดือนตุลาคม พ.ศ. 2567 ถึงเดือนมีนาคม พ.ศ. 2568 โดยมีการประกาศฤดูกาลที่สามแล้ว

 สื่อ 
 นิยายเว็บ 
ซีรีส์ที่เขียนโดยคาตารินะ ได้รับการเผยแพร่ออนไลน์ตั้งแต่เดือนพฤษภาคม พ.ศ. 2560 บนเว็บไซต์สำนักพิมพ์นวนิยายที่ผู้ใช้สร้างขึ้น โชเซ็ตสึกะ นิ นาโร. ยังไม่มีการตีพิมพ์นิยาย

 มังงะ 
มังงะที่ดัดแปลงโดยเรียวซูเกะ ฟูจิได้รับการตีพิมพ์ในโชเน็นแม็กกาซีนรายสัปดาห์ของสำนักพิมพ์โคดันชะ ตั้งแต่วันที่ 15 กรกฎาคม พ.ศ. 2563 สำนักพิมพ์โคดันชะได้รวบรวมตอนต่างๆ ไว้ในรูปเล่ม โดยเล่มแรกวางจำหน่ายวันที่ 16 ตุลาคม พ.ศ. 2563 วิดีโอโปรโมตที่บรรยายโดยอาซึมิ วากิ และนำแสดงโดยยูมะ อุจิดะในบทซันราคุ ถูกโพสต์เมื่อวันที่ 7 กรกฎาคม 2564 เพื่อฉลองครบรอบปีแรกของซีรีส์นี้

 จำนวนเล่ม 

 อนิเมะ 
ในวันที่ 7 กรกฎาคม พ.ศ. 2565 มีการประกาศสร้างซีรีส์โทรทัศน์อนิเมะที่ผลิตโดยสตูดิโอซี2ซี ซีรีส์นี้กำกับโดยโทชิยูกิ คูโบโอกะ โดยมีฮิโรกิ อิเคชิตะทำหน้าที่เป็นผู้ช่วยผู้กำกับ คาซูยูกิ ฟุเดยาสุดูแลและเขียนบทของซีรีส์ อายูมิ คุราชิมะเป็นผู้ออกแบบตัวละคร และดนตรีโดย Monaca ริวอิจิ ทาคาดะ, คุนิยูกิ ทาคาฮาชิ และ เคอิจิ ฮิโรคาวะแต่งเพลง ฤดูกาลแรกจำนวน 25 ตอนออกอากาศตั้งแต่วันที่ 1 ตุลาคม พ.ศ. 2566 ถึงวันที่ 31 มีนาคม พ.ศ. 2567 บนรายการ  บนเครือข่ายเจเอ็นเอ็นทั้งหมด รวมถึงช่องเอ็มบีเอสและทีบีเอส เพลงเปิดแรกคือ "Broken Games" ขับร้องโดย FZMZ ในขณะที่เพลงปิดแรกคือ "Ace" ขับร้องโดย Chico เพลงเปิดที่สองคือ "Danger Danger" โดย FZMZ ร้องร่วมกับ Icy ในขณะที่เพลงจบที่สองคือ  ร้องโดย Reona

ฤดูกาลที่สองจะฉายออกอากาศในวันที่ 13 ตุลาคม พ.ศ. 2567 สำหรับฤดูกาลที่ 2 เพลงเปิดแรกคือ "Queen" ร้องโดยลีซา ขณะที่เพลงปิดเพลงแรกคือ  ร้องโดย เพลงเปิดของเรื่องที่สองคือ "Frontiers" ร้องโดย Awich ในขณะที่เพลงปิดของเรื่องที่สองคือ "RealitYhurts" ร้องโดย Cvlte

มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้

 รายชื่อตอน 
 ฤดูกาลที่ 1 (พ.ศ. 2566–67) 

 ฤดูกาลที่ 2 (พ.ศ. 2567-68) 

 วีดีโอเกม 
เมื่อวันที่ 7 กรกฎาคม พ.ศ. 2565 ได้มีการประกาศวิดีโอเกมชื่อเดียวกันที่พัฒนาโดย Netmarble Nexus และเผยแพร่โดย Netmarble

 หมายเหตุ
# ซาโตชิ สึรูโอกะ
ซาโตชิ สึรูโอกะ (, 19 สิงหาคม 1978 –) เป็น นักพากย์ และ นักแสดงละครเวที ชาย ชาวญี่ปุ่น เกิดที่ จังหวัดคานางาวะ สังกัดรีแม็กซ์ จนถึงเดือนมีนาคม 2009 เคยสังกัดโทริโทริออฟฟิศ

 ผลงานพากย์ 
 ปฐมบทสงครามจอกศักดิ์สิทธิ์ (แคสเตอร์)
 บิกออร์เดอร์ (โฮชิมิยะ เก็นไน)
 เกิดชาตินี้พี่ต้องเทพ (ซาโนบา ชีโรน)
 ชีวิตสโลว์ไลฟ์หลังตกงานของนักรบทมิฬวัย 30 (เบเซเรีย)
# ชินโนซูเกะ ทาจิบานะ
ชินโนซูเกะ ทาจิบานะ (立花 慎之介たちばな しんのすけ, 26 เมษายน 1987  -) เป็น นักพากย์และนักร้องชายชาวญี่ปุ่น เกิดที่เมืองกิฟุ จังหวัดกิฟุ  เป็นซีอีโอของ BLACK SHIP

 ผลงานพากย์ 
 Myself ; Yourself (ฮิดากะ ซานะ)
 เซคิเร (ซาฮาชิ มินาโตะ)
 นักเตะแข้งสายฟ้า (ทาจิมุไก ยูกิ, ชิราอิ อิกากุ)
 จิ้งจอกเย็นชากับสาวซ่าเทพจำเป็น (โทโมเอะ)
 ยามาดะคุงกับแม่มดทั้ง 7 (ทามากิ ชินอิจิ)
 บิกออร์เดอร์ (ฮีรางิ โยชิตสึเนะ)
 รักลับ ๆ ข้ามหอของนายหมากับน้องแมว (อาบี ซีเนีย)
 เนโกะพาระ (มินาซึกิ คาโช)
 ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม (บลัด โฟว ฟีลด์)
 ขังดวลแข้ง (โทกิมิตสึ อาโอชิ)
 ชีวิตสโลว์ไลฟ์หลังตกงานของนักรบทมิฬวัย 30 (ลีเซต)
# เขตเศรษฐกิจจำเพาะของรัสเซีย
สหพันธรัฐรัสเซียมีเขตเศรษฐกิจจำเพาะที่ใหญ่เป็นอันดับที่ 4 ของโลกด้วยพื้นที่ 7,566,673 ตารางกิโลเมตร (2,921,509 ตารางไมล์) เขตจำกัด 200 ไมล์ทะเล (370.4 กิโลเมตร; 230.2 ไมล์)

 ภูมิศาสตร์ 
thumb|right|upright=1.35|เขตเศรษฐกิจพิเศษของรัสเซีย

เขตเศรษฐกิจจำเพาะของรัสเซียมีพรมแดนติดกับประเทศนอร์เวย์ ฟินแลนด์ สวีเดน เอสโตเนีย ลิทัวเนีย และโปแลนด์ไปทางทิศตะวันตก ติดกับสหรัฐทางทิศตะวันออก ติดกับประเทศญี่ปุ่น เกาหลีเหนือ และเกาหลีใต้ทางตะวันออกเฉียงใต้และอาเซอร์ไบจาน คาซัคสถาน จอร์เจีย ตุรกี และยูเครนทางทิศใต้

+ เขตเศรษฐกิจจำเพาะของรัสเซีย อาณาเขต พื้นที่เขตเศรษฐกิจจำเพาะ (ตร. กม.) เขตเศรษฐกิจจำเพาะ (ตร. ไมล์) หมายเหตุ คาลีนินกราด (ทะเลบอลติก)   เซนต์ปีเตอส์เบิร์ก (ทะเลบอลติก)  ทะเลแบเร็นตส์  ทะเลดำ (ไม่รวมเขตเศรษฐกิจจำเพาะไครเมีย)  มหาสมุทรแปซิฟิก  ไซบีเรีย  ทั้งหมด 7,566,673 4,701,712
# อากาเนะ คูมาดะ
อากาเนะ คูมาดะ (熊田 茜音くまだ あかね, 3 กุมภาพันธ์ 2000 -) เป็นนักพากย์ และ นักร้อง ชาวญี่ปุ่น เกิดที่โตเกียว สังกัดอพอลโลเบย์ มีชื่อเล่นว่า คุมะจัง (熊ちゃん)

 ผลงานพากย์ 
 ไรเฟิล อีส บิวตีฟูล (ชิบุซาวะ อิซึมิ)
 โอดะ ชินนามอน โนบุนางะ ขุนพลพันธุ์โฮ่ง (โอดะ อิจิโกะ)
 ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (มีนา)
 ฮีลเลอร์เกิร์ล (โมริชิมะ ฮิบิกิ)
# ยูกิ ซากากิฮาระ
ยูกิ ซากากิฮาระ (榊原 優希さかきはら ゆうき, 18 กันยายน -) เป็นนักพากย์ชายชาวญี่ปุ่น เกิดที่เมืองอิบาระ จังหวัดโอกายามะ สังกัด 81 Produce

 ผลงานพากย์ 
 บูรณะมันวุ่นวาย ขายชาติเลยแล้วกัน! (นานากิ ราเลย์)
 ไซเกียว อมเมียวจิ โนะ อิเซไก เท็นเซกิ (โร นี)
 สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- (เท็นโจ โยตะ)
 พี่สาวจ้าวต่างโลก เริ่มต้นชีวิตร่วมเดินทางต่างโลกกับพี่สาว (อิกุซาบะ อาซาฮิ)
 เดด เมานท์ เดธ เพลย์ (ชิโนมิยะ โพลกา)
# นางาฮามะ
นางาฮามะ  เป็นนครที่ตั้งอยู่ทางทิศเหนือสุดของจังหวัดชิงะ ประเทศญี่ปุ่น
# ยูกิ นากาชิมะ
ยูกิ นากาชิมะ (中島 由貴なかしま ゆき, 12 กันยายน 1997 -) เป็นนักพากย์ นางแบบ นักร้อง และ นักแสดง ชาวญี่ปุ่น อดีตสมาชิก Earth Star Dream เกิดที่ จังหวัดวากายามะ โตที่โตเกียว สังกัดบีเฟ็กต์ และอยู่ค่ายเพลง NBC Universal Entertainment Japan

 ผลงานพากย์ 
 โอยะซังวะชิชุงกิ (โมริ อาสึกะ)
 เทกีว (ทานากะ คินาโกะ)
 ยูกิโอ VRAINS (ไซซัง อาโออิ)
 ไอดอลมาสเตอร์ ซินเดอเรลลาเกิร์ลส์ (โอโตซากะ ยูกิ)
 ปุจิเซกะ (ฮิโนโมริ ชิโฮะ)
 บูรณะมันวุ่นวาย ขายชาติเลยแล้วกัน! (เซโน)
 พรีม่าดอล (โฮกิโบชิ)